Edvaldo Hermoza
Edvaldas Rochas Ermosa (Edvaldo Rojas Hermoza; g. 1985 m. lapkričio 17 d.) – iš Brazilijos kilęs Bolivijos futbolininkas, rungtyniaujantis puolėjo pozicijoje. Buvęs Bolivijos rinktinės žaidėjas. Dar žinomas pravarde Bolívia. Gimė Brazilijos mieste Kujaboje, brazilo ir bolivijietės šeimoje. Karjerą pradėjo „Clube Atlético Paranaense“, kurio jaunimo komandoje treniravosi. Vėlau runngtyniavo įvairiose ne pajėgiausio diviziono Brazilijos klubuose. 2008 m. išvyko į Portugaliją, „Naval“ klubą, kur tapo pagrindinės sudėties žaidėju. Bolivijos rinktinėje Edvaldas Rochas debiutavo 2011 m. draugiškose varžybose prieš Paragvajų. Pirmąjį įvartį įmušė 2011 m. Copa América atidarymo varžybose, prieš Argentiną.